রিজিয়া খাতুন
রিজিয়া খাতুন ( ১৫ জানুয়ারি ১৯৩১ - ১৮ জানুয়ারি ২০২৪) ১৯৫২ সালের ভাষা আন্দোলনের সৈনিক ছিলেন। নড়াইল জেলা থেকে তিনজন নারী ভাষা আন্দোলনে অংশ নেন এর মধ্যে রিজিয়া খাতুন একজন। ঢাকায় ভাষা আন্দোলনে ঢাকা বিশ্ববিদ্যালয় শহীদ শিক্ষার্থীদের স্মরণে নড়াইল জেলা শহরে প্রথম যে ১০-১৫ জন মিলে শহীদ মিনার স্থাপন করে পুষ্পমাল্য অর্পণ করেন তিনি তাদের একজন। এছাড়াও ব্রিটিশবিরোধী তেভাগা আন্দোলনে তার পিতা গ্রেফতার হওয়ায় তিনি আন্দোলনকারী বর্গাচাষীদের সাথে অংশ নিয়ে পুলিশ-চাষী সংঘর্ষে সরাসরি অংশ নেন।